"Beale-stræti er stræti í New Orleans,
þar sem faðir minn, þar sem Louis Armstrong og djassinn fæddust.
Sérhver svört manneskja fædd í Bandaríkjunum fæddist á Beale-stræti,
fæddist í svörtu hverfi í einhverri bandarískri borg,
hvort sem var Jackson í Mississippi eða Harlem í New York.
Beale-stræti er arfleifð okkar.
Þessi saga fæst við ómöguleikann og möguleikann,
hina algjöru nauðsyn, að tjá þessa arfleifð.
Beale-stræti er hávært stræti.
Það er lesandanum í sjálfsvald sett að túlka merkingu trommusláttarins."
Ertu tilbúinn í þetta?
Ég hef aldrei verið meira tilbúinn fyrir neitt í lífinu.
Vonandi hefur enginn þurft að horfa á manneskju sem viðkomandi elskar
í gegnum gler.
Ég þarf að segja...
- Hæ. - Hæ.
Alonzo...
Alonzo, við...
Við eigum von á barni.
Ég hefði átt að segja það strax. Við erum ekki gift.
Það hefur meiri merkingu fyrir honum en mér,
en ég skil tilfinningar hans.
Fonny er 22ja ára.
Ég er 19 ára.
Ég er glöð, Fonny.
Ég er glöð. Engar áhyggjur.
Sagðirðu pabba frá því?
- Ekki enn. - Sagðirðu þínu fólki?
Ekki enn, en ekki hafa áhyggjur af því.
Ég vildi bara segja þér það fyrst.
Barn.
Hvað ætlarðu að gera?
Ég ætla að gera það sem ég hef verið að gera.
Ég ætla að vinna fram á lokamánuðinn
og svo sjá mamma og systa um mig.
Þú þarft ekki að hafa áhyggjur.
Í öllu falli næ ég þér út héðan fyrir þann tíma.
Ertu viss um það?
Ég er alltaf viss um það.
Ég elska þig.
Ég elska þig líka.
Fonny hafði verið í verkmenntaskóla
þar sem krökkum er kennt að búa til alls konar drasl,
eins og spilaborð og bænamottur og kommóður,
sem aldrei verða keyptir.
En Fonny hafði engan áhuga og stakk af,
tók flest verkfærin þaðan með sér.
Hann vann sem kokkur á skyndibitastað svo hann fengi að borða.
Hann fann kjallara þar sem hann gat unnið við smíðar
og hann var meira heima hjá okkur en heima hjá sér.
Þetta var allt svo einfalt.
Læra þetta, smíða hitt,
finna vinnu og vinna þar til hann samsamaðist vinnunni.
En Fonny hafði ákveðið allt aðra leið.
Hann hafði fundið nokkuð sem hann langaði til að gera.
Og það bjargaði honum frá dauðanum sem beið
barna á okkar aldri.
Og þótt hann hafi birst í ýmsum myndum
var dauðinn sem slíkur mjög einfaldur.
Orsökin var líka einföld.
Krökkunum hafði verið sagt að þau væru einskis virði.
Og allt sem þau sáu í kringum sig
sannaði það.
Hæ. Hvernig hefurðu það, vinan?
Hvernig líður honum?
Hann er bara eins.
Hann hefur það fínt.
Hann sendir ástarkveðjur.
Það er gott.
Hittirðu lögmanninn?
Ekki í dag. Ég verð að fara á mánudaginn.
Hefur hann hitt Fonny?
Nei.
Mamma?
Já, vinan.
Mamma...
Syngdu, mamma, syngdu.
Náðu í góðu gleraugun.
- Hvað ertu að gera með þetta? - Hvað sýnist þér?
Hvert er tilefnið?
Þú ert húsbóndinn. Hættu að hafa áhyggjur.
Vitaskuld, frú.
Gott og vel.
Ég velti fyrir mér út af hverju þetta er.
Ekki of mikið fyrir Tish.
Gott og vel.
Hvað er í gangi?
Þetta er sakramenti.
Og nei, ég er ekki búin að missa vitið.
Við erum að skála fyrir nýju lífi.
Tish gengur með barn Fonnys.
Drekkið.
Þetta eru merkisfréttir.
Ætlarðu ekki að skála fyrir barninu, Tish?
Hve lengi hefur þetta gengið?
Um þrjá mánuði.
- Já, ég áttaði mig á því. - Þrjá mánuði?
Áttu við á meðan þið tvö voruð á ferðinni í leit að húsnæði?
Gott og vel.
Tish,
ertu viss um að þú viljir barnið?
Já.
Og Fonny vill það líka.
Þetta er barnið okkar
og það er ekki honum að kenna að hann situr inni.
Það er ekki eins og hann hafi strokið.
Og við höfum alltaf verið bestu vinir
síðan við vorum lítil, pabbi. Þú veist það.
Og við værum gift núna ef þessi kona hefði ekki logið...
Tish, hann veit það.
Pabbi þinn veit það. Hann hefur bara...
Hann hefur bara áhyggjur af þér, ekkert annað.
Þú skalt ekki halda að ég teljið þig slæma stelpu
eða neina slíka vitleysu.
Ég spurði þig bara af því þú ert svo ung.
Og...
Upp með höfuðið, systir.
Fyrir nýja barninu.
Ég vona að það sé strákur.
Pabbi.
Það mun aldeilis skemmta Frank gamla.
Tish, hefðirðu á móti því
að ég segði honum fréttirnar?
Nei, pabbi. Ég hef ekkert á móti því.
Ég væri til í að segja systrunum.
Veistu hvað?
Joe, boðaðu þau öll hingað.
Nei, nei, mér er alvara...
- Mamma. - Það er laugardagskvöld.
Það er mikið eftir í flöskunni. Það er ekki áliðið.
Þegar ég hugsa um það, er þetta besta leiðin til þess.
Boðaðu þau hingað.
Gott og vel. Ég held að þú hafir rétt fyrir þér, ástin.
Fáum þau hingað.
Gott og vel!
Litla systir mín ætlar að eignast barn.
Hæ, Nipsey Russell.
Hæ, hvað er að frétta? Hvað eruð þið að gera?
- Hvað má bjóða þér? - Dreng.
- Fonny. - Fonny.
Hvað?
Dagurinn þegar ég áttaði mig á að Fonny var ástfanginn af mér
var undarlegur.
Það var dagurinn þegar hann gaf mömmu skúlptúrinn.
Ég hellti vatni yfir höfuðið á Fonny
og þvoði honum á bakinu í baðkarinu
og það virðist svo langt síðan.
Ég man ekki eftir að við værum neitt forvitin
um líkama hvors annars.
Fonny elskaði mig ofmikið.
Það þýddi að það hafði aldrei verið neitt tilefni
til að við skömmuðumst okkar.
Við vorum hluti af hvoru öðru,
hold af holdi hvors annars,
sem við tókum sem svo sjálfsögðu
að við hugsuðum aldrei út í það sem hold.
Samt kom það mér ekki á óvart
þegar ég loks skildi
að hann var fallegasta manneskja sem ég hafði séð um ævina.
Ég hef stundum sofið í þessum garði.
Það er ekki góð hugmynd.
Af hverju svafstu í garðinum?
Ég var seinn.
Ég vildi ekki fara heim.
Ég vildi heldur ekki vekja neinn.
En núna á ég mér stað hérna.
Viltu þá borða hérna niður frá eða bíða þar til við komum upp í bæ?
Eða viltu fara í bíó?
Eða viltu fá smá vín,
eða litla köku?
Eða smá bjór?
Eða kaffibolla?
Þú vilt kannski ganga um aðeins lengur
þar til þú ákveður þig?
Komdu.
Já.
Þið vitið að við sjáum ykkur, er það ekki?
Ekki vera að horfa. Hafið augun annars staðar.
Þið eruð ferleg.
- Gott og vel. - Gott og vel.
Ég skal opna.
- Hei! - Hæ.
- Ernestine. - Adrienne.
- Hvað segið þið gott? - Fröken Sheila.
Hæ, gaman að hitta þig.
Verð ég að hringja í Neyðarlínuna til að hitta þig?
- Frábært að sjá þig. - Gott að sjá þig.
Mömmu Fonnys líkaði ekki við mig.
Henni fannst ég ekki nógu góð fyrir Fonny.
Sem þýðir í raun að henni fannst ég ekki nógu góð fyrir hana.
Og að einhverju leyti fannst henni ég kannski
einmitt það sem Fonny átti skilið.
Unga kona.
Svo þú hittir þverhausinn minn í dag?
Já. Hann hefur það fínt. Sendir ástarkveðjur.
Eru þeir nokkuð of harðskeyttir við hann?
Ég spyr þig að þessu
því hann segir þér kannski eitthvað sem hann segir mér ekki.
Leyndarmál elskenda?
Hann þolir þetta ekki, maður sér það.
- Það er eðlilegt. - Komdu.
En hann er sterkur.
Hann spjarar sig.
En við verðum að ná honum út.
Ef hann hefði stundað lestur og námið þegar hann átti að gera það
væri hann ekki þarna fyrir það fyrsta.
- Hvað veist þú um það, stelpa? - Hei!
Ég á gin og við eigum viskí
og smá koníak.
En ekkert af Thunderbird.
- Vonandi er ykkur dömunum sama. - "Sama"?
Frank gefur ekkert fyrir það hvort okkur sé sama.
Jæja, frú Hunt, hvað má bjóða þér, elskan?
Ég get boðið þér kaffi, te,
ís, kók.
- Kók. - Ég sæki það, mamma.
Hvað um ísgosdrykk, frú Hunt?
Ég get útbúið hann.
Sheila, viltu ekki hjálpa mér?
Komdu.
- Drottinn minn! Tíminn flýgur. - Já.
Ég hef ekki hitt þig síðan þetta vesen byrjaði.
Minnstu ekki á það.
Ég hef verið á þönum um allt Bronx-hverfið
í leit að bestu lögfræðiráðgjöf sem ég get fundið.
Ég ligg á bæn
og bið Drottin um að færa drenginn minn í ljósið.
Það er það eina sem ég bið um.
Á hverjum degi og hverju kvöldi.
Og síðan stundum,
stundum held ég að þetta séu áform Drottins
til að fá drenginn minn til að hugleiða syndir sínar
og gefa sál sína Jesú á vald.
Já, það gæti verið rétt hjá þér.
Vegir Drottins eru órannsakanlegir.
Já, það er víst.
Hann gæti látið reyna á þig,
en Hann hefur aldrei yfirgefið börnin sín.
Hvað finnst þér um lögmanninn sem Ernestine fann?
Strákinn, Hayward?
Ég hef ekki hitt hann.
Ég hef ekki haft tíma til að fara niður í bæ enn.
Ég veit að Frank hitti hann.
Hvernig leist þér á hann, Frank?
Hann er hvítur, fór í lagaskóla, er með gráður.
Ég þarf ekki að segja ykkur hvað það merkir. Skít og ekki neitt.
Þú ert að tala við konu.
Ég veit.
Og það er ánægjuleg breyting.
Eins og ég sagði, það merkir skít og ekki neitt.
Ég er ekki viss um að við höldum okkur við hann.
Aftur á móti, af hvítum dreng að vera er hann ekki svo slæmur.
Hann er ungur og hungraður
svo hann er ekki með kjaftæði eins og hann gæti verið.
Ég hef verið að reyna að segja þér það.
Þetta neikvæða viðhorf. Þú ert fullur af hatri.
Ef þú gefur hatur af þér færðu það til baka.
Mér finnst svo sárt þegar ég heyri þig tala svona,
vitandi að drengurinn minn er lokaður inni í dýflissu
sem aðeins kærleikur Guðs mun ná honum burt úr.
Alice, ég held að Frank hafi ekki verið að tala um hatur.
Hann var bara að segja sannleikann.
Nú, ég treysti á Guð.
Ég veit að Hann lætur sér annt um mig.
Hr.Rivers, hver nákvæmlega er tilgangurinn með þessum fundi?
Þú boðaðir okkur ekki alla leið hingað
bara til að horfa á föður minn móðga móður mína.
Af hverju ekki? Það er laugardagskvöld.
Ómögulegt að segja hvað fólk gerir ef því leiðist nógu mikið.
Kannski buðum við ykkur bara til að lífga upp á hlutina.
Ég trúi að þú sért svo illgjörn,
en ég trúi ekki að þú sért svo heimsk.
Ég ætla að athuga með ísdrykkinn.
Pedrocito.
Gaman að hitta þig.
Hvernig get ég aðstoðað, ungfrú?
Því miður er félagsskapur þinn í kvöld minna en eftirsóknarverður,
en leitt að því verður ekki breytt.
Ég hafði aldrei séð Fonny utan þess heims sem ég hrærðist í.
Ég hafði séð hann með föður hans og móður,
og ég hafði séð hann með okkur.
Ég hafði vissulega aldrei séð hann í þeim heimi sem hann hrærðist í.
Ef til vill var það ekki fyrren núna sem ég sá hann með mér
því jafnvel þótt hann væri hlæjandi og snéri frá mér
hélt hann í hönd mína.
Allt í lagi.
El faro VEITINGASTAÐUR
Tish?
Já?
Viltu koma og sjá staðinn minn?
En það er áliðið.
Það er ekki langt.
Allt í lagi, Fonny.
Allt í lagi.
Hei.
Velkomin.
Hérna, pabbi.
Gjörðu svo vel.
- Hei. - Þetta er nóg fyrir þig.
Ég boðaði þennan fund.
Ég fékk pabba til að fá ykkur öll hingað
svo ég gæti sagt ykkur það sem ég varð að segja Fonny í dag.
Það sem ég varð að segja Fonny í dag er...
Fonny verður pabbi.
Við eigum von á barni.
Þú og ég, við þurfum að fara út og detta í það.
Gott og vel.
Ég er glaður. Engar áhyggjur. Ég er mjög glaður.
Hver mun bera ábyrgð á þessu barni?
Faðirinn og móðirin.
Þú getur reitt þig á að ekki verður það Heilagur andi.
Þið kallið líklega lostatilburði ykkar "ást".
Ég geri það ekki.
Ég vissi alltaf að þú yrðir syni mínum að falli.
Biblían segir: "Deyðið því
"hið jarðneska í fari yðar:
Hórdóm,
saurlifnað, losta,
vonda fýsn og ágirnd."
Þetta barn var getið í synd
og hinn heilagi andi mun láta það skreppa saman í legi þínu.
En syni mínum verður fyrirgefið.
Bænir mínar...
- Mamma. - Frank!
Hjarta hennar!
Ég held að þið finnið enn sláttinn,
en ég myndi ekki kalla þetta hjarta!
Hjálpið mér, hjálpið okkur. Komdu, mamma.
Joe, leyfðu konunum að aðstoða hana. Láttu ekki svona!
Joseph, farðu. Við þörfnumst þín ekki hér.
- Gott og vel. - Koma svo.
Þetta verður allt í lagi.
Frank!
Það er í lagi með þig.
Þú talaðir hræðilega til mín.
Þetta var það hræðilegasta sem ég hef heyrt um ævina.
Pabbi þurfti ekki að löðrunga hana.
- Hún er veik fyrir hjartanu. - Hún er veik í höfðinu.
Heilagur andi hlýtur að hafa mýkt í þér heilann, barn.
Gleymdi hún að þetta var barnabarn Franks sem hún bölvaði?
Mér finnst þú ekki eiga rétt á að snupra trú móður minnar.
Ekki vera með þetta kjaftæði.
Þú skammast þín svo fyrir að eiga heittrúaða móður
að þú veist ekki hvað gera skal. Mér býður við ykkur!
Hvað haldið þið svölu negrar að þið séuð eiginlega?
Hún spurði bara einnar spurningar.
"Hver ætlar að ala þetta barn upp?" Og hver gerir það?
Tish hefur enga menntun
og Guð veit að hún hefur ekki neitt annað.
Fonny hefur aldrei verið neins virði.
Svo hver ætlar að ala upp barnið?
Ég, þurrkuntan þín!
Og haltu bara áfram að tala og ég skal sjá um þig líka.
Adrienne, vinan.
Má ég segja þér eitt, ljúfan?
Alveg frá því að ég sá þig fyrst í eigin persónu
hef ég haft athyglina á barkakýlinu í þér.
Mig hefur dreymt það.
Og ég veit ekki hvort mig langar til að rífa það úr
með fingrunum eða tönnunum.
Og ef þú snertir litlu systir mína
þarf ég að fara að ákveða mig mjög fljótlega.
Snertu hana bara.
Ég vissi að við hefðum ekki átt að koma.
Sheila. Ég vissi ekki einu sinni að þú gætir sagt þetta orð.
Ernestine.
Komdu, Sheila. Við skulum fara.
- Komdu, mamma. - Komdu, mamma.
Taktu veskið hennar. Komdu.
Komdu bara, mamma. Við hjálpum þér.
Haltu í hana. Komum, við skulum fara.
Vonandi ertu stolt af því
hvernig þú ólst dætur þínar upp.
Dætur mínar koma ekki heim með lausaleikskróga til að brauðfæða!
Ég get fullyrt það.
Það er af því að enginn vill ríða þeim.
Ernestine.
Þetta barn sem er að koma
er barnabarn þitt.
Ég skil þig ekki.
Þetta er barnabarn þitt.
Hverju skiptir hvernig það kemur í heiminn?
Þetta barn á enga sök á því.
Ekkert okkar á neina sök á því.
Þetta barn...
- Þetta barn... - Komum, við skulum fara, mamma.
- Komdu. - Þetta barn...
Þetta barn...
Taktu draslið þitt!
Taktu draslið þitt með þér.
Ekki vera hrædd.
Mundu bara að ég tilheyri þér.
Mundu bara að ég myndi ekki særa þig fyrir neitt í heiminum.
Þú verður bara að venjast mér.
Og við höfum allan tímann í heiminum.
Haltu í mig.
Salowski, vinsamlegast komdu á skrifstofu stöðvarstjóra.
Mér líkar að liggja svona hérna.
Mér líka.
Þetta var fyrsta skiptið mitt.
Vissirðu það?
Líkar þér við mig?
Ég á við,
þegar við elskumst,
líkar þér það?
Þú vilt bara heyra mig segja það.
- Og? - Og hvað?
Afhverju segirðu það ekki?
Ég veit bara að ég elska þig.
Frú Victoria Rogers,
áður Victoria Maria San Felipe Sanches,
staðfestir að að kvöldi 5. október,
á milli klukkan ellefu og tólf,
á sínu eigin heimili,
hafi hún orðið fyrir árás manns
sem hún nú segir hafa verið Alonzo "Fonny" Hunt,
og hafi verið misnotuð af áðurnefndum Hunt
á hinn ýtrasta og hrottalegasta hátt kynferðislega
og verið neydd til að þola ólýsanlegan kynferðislegan afbrigðileika.
Ég hef aldrei séð hana.
Ég veit einungis að Íri fæddur í Bandaríkjunum
fór til Púertó Ríkó fyrir sex árum
og hitti þar Victoriu, sem var 18 ára.
Hann giftist henni og kom með hana til New York.
Eftir að hafa gert henni þrjú börn fór hann.
Heimili hennar er við Akurtröð.
Akurtröð, ef maður þekkir New York,
er mjög langt frá Bankastræti.
Akurtröð er ansi nálægt Austurá
og Bankastræti er nánast við Hudson-ána.
Það er ómögulegt að hlaupa frá Akurtröð að Bankastræti,
sérstaklega ef lögreglan er á hælum manns.
Samt sver Bell lögregluþjónn að hann hafi séð Fonny
hlaupa frá vettvangi glæpsins.
Þetta er einungis mögulegt ef Bell lögregluþjónn væri ekki á vakt
því svæði hans er í Vesturbænum, ekki Austurbænum.
En engu að síður er lagt á ákærða að sanna og kosta sönnun
á því hve óvenjuleg og ólíkleg þessi röð atburða er.
Ég geri allt í mínu valdi
til að koma honum aftur til ykkar eins fljótt og ég get.
En að frú Rogers neiti að endurskoða vitnisburð sinn
hefur sett okkur í afar erfiða stöðu.
- Og nú er hún horfin. - Horfin? En...
Hvernig gat hún bara horfið?
Ég held að hún hafi ekki farið langt.
Það er þeim örugglega ekki kleift.
En fjölskylda hennar gæti hafa sent hana aftur til Púertó Ríkó.
Í öllu falli, til að finna hana,
þarf ég sérstaka rannsakendur og...
- Það mun kosta meira. - Því miður.
En lítur það ekki illa út fyrir málstað hennar
að hún skuli hverfa svona? Hún er lykilvitnið.
Hún er bara ein af lykilvitnum í þessu máli.
Ekki gleyma Bell lögregluþjóni.
Hann bar kennsl á nauðgarann.
Það er Bell sem sór að hafa séð
Alonzo á hlaupum frá vettvangi glæpsins.
Ef hann sá Fonny hlaupa frá vettvangi glæpsins,
af hverju þurfti hann þá að bíða og koma að sækja hann heim?
Bíddu, Tish, bíddu... Við skulum hafa þetta á hreinu.
Þú ert að segja að Bell lögregluþjónn segi henni hvað hún á að segja.
- Nákvæmlega. - Svo þú ert að segja...
Það er ekki hægt að ná til sannleikans í þessu máli.
Sjáið til.
Ef ég tryði ekki á sakleysi Alonzos
- hefði ég aldrei tekið þetta mál. - Kallaðu hann Fonny.
Afsakaðu?
Kallaðu hann "Fonny".
Þegar þú kallar hann "Alonzo"
sé ég dómarann og rimlana og keðjurnar og...
Ég veit að þú ert að gera systur minni greiða
og þetta er flott lögmannsstofa,
en ef þú ætlar að gera þetta verður þú að vera í fjölskyldunni.
Vertu því svo vænn að kalla hann Fonny.
Ég skil.
Þú og Fonny haldið því fram að þið hafið verið saman
í herberginu við Bankastræti með gömlum vini, Daniel Carty.
Það er fjarvistarsönnunin.
En vitnisburður þinn, eins og þú getur ímyndað þér,
skiptir engu máli.
Og saksóknari var að handtaka Daniel Carty.
En ég hef ekki fengið að hitta hann.
Það sem er verið að gera er brot á lögum,
en Daniel er á sakaskrá.
Þeir ætla sér augljóslega að láta hann breyta vitnisburði sínum og...
Ég veit það ekki fyrir víst, en þori að veðja á það
að þetta sé ástæða þess að frú Rogers er horfin.
Ég mun gera allt sem ég get.
Hve fljótt þarftu peningana?
Við erum nú þegar að rekja slóð frú Rogers.
Ég þarf peningana bara...
Eins fljótt og þið getið útvegað þá.
Ég þvinga saksóknara til að leyfa mér að hitta Daniel Carty,
en þeir munu reyna að hindra mig á alla mögulega vegu.
Ekki gráta, elskan.
- Ekki gráta. - Hérna.
Gjörðu svo vel. Þurrkaðu framan úr þér.
AÁLMA
Hæ.
Hefurðu hitt Hayward?
Já.
Hvað í fjandanum varð um frú Rogers?
Hvert í fjandanum fór hún?
Ég veit það ekki, en við munum finna hana.
Hvernig finnum við hana?
Við sendum fólk til Púertó Ríkó.
- Við höldum að hún hafi farið þangað. - Nú?
Hugsum okkur að hún færi til Argentínu.
- Eða Chile eða Kína? - Hvernig ætti hún að komast svo langt?
Þeir geta látið hana fá peninga til að fara hvert sem er.
- Hverjir? - Skrifstofa saksóknara. Það eru þeir!
- Fonny, ég held ekki... - Hvað, trúirðu mér ekki?
Heldurðu að þeir gætu ekki gert það?
Ég held að þeir hafi ekki gert það.
Hvernig fáum við peninga til að finna hana?
Við erum öll í vinnu.
Já, pabbi er að vinna á fatamarkaðnum,
þú vinnur í stórmarkaði
og pabbi þinn vinnur við höfnina...
- Fonny, þú þarft að hlusta... - Hlusta á hvað?
Lögmanninum er skítsama um mig.
Honum er skítsama um alla!
Viltu að ég deyi hérna inni?
Veistu hvað ég þarf að þola hérna inni?
Fyrirgefðu, elskan.
Fyrirgefðu, þessu var ekki beint gegn þér.
Ég elska þig.
Þú veist það.
Ég geri það.
Ég skil hvað þú ert að ganga í gegnum
því ég er með þér í þessu.
Farðu varlega þarna úti.
Fonny hafði verið á göngu niður Lenox-götu
þegar hann rakst á Daniel.
Fonny!
Tíminn hafði ekki bætt Daniel.
Hann var enn stór, svartur og hávær.
Hann var 28 ára, aðeins eldri en Fonny,
en hann átti ekki marga vini.
Svo þeir föðmuðust þarna á götunni.
- Hvað er að frétta, vinur? - Af hverju spyrðu mig, maður?
Því eins og sagt er um Everest-fjall.
- "Þú ert þarna." - Svona nú.
Hvað er samt málið með þennan klæðnað?
Ég er á ferðinni að leita að vinnu.
Þetta líst mér á.
Já. Komdu með mér.
Fáum okkur bjór. Tish útbýr mat handa þér.
Og þótt hann hefði ekki átt að vera að eyða peningum
tekur hann Daniel með sér í leigubíl
og þeir fara niður í Bankastræti
þar sem ég á ekki von á þeim.
En ég má ekki hunsa Daniel
því ég sá það á svip Fonnys
hve mikilvægt það var fyrir hann að hafa risið upp
úr feninu frá þessum gamla vini sínum.
Guð minn góður.
Ég skil þetta.
Nei, Fonny, mér er alvara, maður. Ég skil þetta.
Þetta er óhlutbundið, ekki satt?
Eiginlega eins og negrinn...
- Þetta verður eitthvað einn daginn. - Já, ég veit, maður.
Ég á við, þetta er gegnheilt.
Haltu þínu striki, maður.
Það er vigt í þessu.
- Viltu reykja, maður? - Já, fjandinn hafi það.
Takk, maður.
Það eru tóm rými um allan Austurbæ.
Alls staðar eldhætta.
Í sumum þeirra er ekki einu sinni salerni.
Þannig að það verður ekki erfitt að finna rými.
En maður minn,
negrar eru ekki vinsælir í þessu landi, maður.
Þeim er svo illa við negra
að þeir leigja frekar holdsveikum en að leigja negrum.
Stundum förum við Tish saman,
stundum fer hún ein, stundum fer ég einn,
en það er alltaf sama sagan, maður.
Og nú get ég ekki látið hana fara eina.
Hlustaðu á þetta.
Í liðinni viku héldum við að við hefðum fundið íbúð.
Maður hafði lofað henni því.
- Allt í lagi. - En hann hafði ekki séð mig.
Svo hann hugsaði með sér, svört gella niðri í bæ,
í leit að húsnæði fyrir sjálfa sig,
- hann taldi sig geta fengið hana. - Í alvöru?
Hann heldur að hún sé að bjóða sig.
Hann heldur það í alvöru.
Hún kemur til mín ánægð og stolt.
Við förum þangað og þegar hann sér mig
segir hann: "Það hefur orðið einhver mikill misskilningur.
"Ég get ekki leigt þér
"því það er að koma fjölskylda frá Rúmeníu
"eftir um hálftíma og ég þarf að leigja þeim."
Helvítis. Ég sagði honum að þetta væri kjaftæði.
Já.
Þá hótaði hann að hringja í lögregluna.
Ég þarf virkilega að finna leið til að ná mér í pening
og koma mér úr landi.
Nú? Hvernig ætlarðu að gera það?
Ég veit það ekki enn. Tish kann ekki að synda.
Svona nú, maður.
- Er í lagi með þig? - Já.
Þetta er meiri vitleysan.
Sjáðu til...
Þú gætir kannski farið fyrst.
Nei, maður.
Ég held að ég gæti það ekki.
Ég væri of hræddur.
Hræddur við hvað?
Ég yrði bara hræddur.
Ertu hræddur við hvað gæti komið fyrir Tish?
Já, hræddur við hvað gæti komið fyrir okkur bæði
án hvors annars.
Ég veit að ég gæti virst undarlegur náungi,
en ég hef tvennt í lífinu.
Ég hef brýnið mitt
og ég hef Tish.
Án þessa er ég glataður.
Ég veit það.
Ég veit að hvað sem er í mér setti ég það ekki þarna.
Ég get heldur ekki tekið það út.
Ég veit ekki af hverju þú ert svona undarlegur.
Ég veit að þú ert heppinn.
Ég meina, ég hef ekki neitt slíkt.
Má ég fá annan bjór?
Já, fjandinn hafi það.
- Gjörðu svo vel, stóri minn. - Gott og vel. Ég kann að meta þetta.
- Já. - Hei, skál.
Skál.
Ég er nýsloppinn úr fangelsi.
Tvö ár.
Þeir sögðu...
Þeir segja enn að ég hafi stolið bílnum.
Já, ég var með smávegis af grasi á mér
þegar ég var tekinn, en ég...
Ég kann ekki einu sinni að keyra bíl, Fonny.
En það hljómaði mun betur
en kæra fyrir að eiga marijúana, skilurðu?
Upp á þeirra miskunn?
Upp á þeirra miskunn.
Ég er að reykja allar sígaretturnar þínar.
Hefði átt að biðja Tish að fá meira.
Fjandinn.
- Þarna kemur hún. - Hæ.
- Þarftu hjálp þarna, elskan?
Nei, allt í góðu hér. Er í lagi með ykkur?
Já, við höfum það gott. Sitjum bara hér og sveltum.
Ég er að vinna í þessu.
Svona nú... Tish, ég er að fílast. Ég er að grínast.
Ég ætla að útbúa dálítið mjög sérstakt handa þér.
Hún fer úr jakkanum, maður.
Hún ætlar að taka þetta með trompi!
Þakka þér fyrir, Tish.
Þú átt eina góða, maður.
Hve langt er síðan þú losnaðir?
Um þrír mánuðir.
Þetta var slæmt, maður.
Mjög slæmt. Það er slæmt núna.
Kannski liði mér öðruvísi ef ég hefði gert eitthvað og náðst,
en... ég gerði ekki neitt.
Þeir léku sér bara að mér því þeir vissu að þeir gætu það.
Ég er heppinn að hafa bara fengið tvö ár því að...
Þegar maður er inni geta þeir gert við mann
það sem þeim sýnist. Heyrirðu það?
Hvað sem þeim sýnist.
Og þetta eru hundar.
Ég komst að því í steininum
hvað Malcolm og hinir voru að tala um.
Hvíti maðurinn
hlýtur að vera djöfullinn.
Því ekki er hann maður.
Sumt af því sem ég hef séð
mun mig dreyma til dauðadags.
Hei.
Þetta er allt í góðu, maður.
Þú ert laus núna.
Og þú ert ungur.
Ég skil hvað þú átt við
og ég kann að meta það, en...
Þú þekkir þetta ekki.
Það versta, maður...
Það versta er að þeir geta gert mann
svo helvíti hræddan, Fonny.
Bara
hræddan.
- Eruð þið svangir? - Já.
- Já, glorhungraðir.
Tish, ekki vill svo til að þú hafir komið með bjór með þér?
Ég held að við eigum eitthvað eftir.
- Ef þið hafið ekki drukkið hann allan. - Aldrei.
Tish, svona nú, ég...
Tish, svona nú. Þakka þér fyrir.
Kærar þakkir, Tish. Í alvöru.
Ég ætla ekki að gráta.
Guð er góður. Guð er mikill.
Og við þökkum honum fyrir matinn
og við þökkum honum fyrir að við höfum Daniel við borðið hjá okkur í kvöld.
Þú ert með þetta allt á hreinu. Hjá hverjum lærðir þú þetta? Fonny?
Náðu mér út héðan!
Náðu mér út héðan, elskan, gerðu það!
Ég veit að ég get ekki hjálpað þér mikið núna.
Drottinn veit að ég myndi gefa ef ég gæti...
En ég þekki þjáningu
og ég veit að henni lýkur.
Þegar þú liggur í rúminu ertu ekki ein.
Þú ert með þetta barn neðan við hjarta þitt.
Og við treystum öll á þig.
Fonny treystir á þig
að þú komir barninu hingað öruggu og heilbrigðu og...
Þú ein getur það.
Skilurðu?
Já, mamma.
Allt í lagi.
Ég vil ekki hljóma kjánalega,
en mundu að kærleikurinn kom þér hingað.
Ef þú treystir kærleikanum hingað til,
ekki fara þá á taugum núna.
Treystu henni alla leið.
Ég elska þig, vinan mín.
Ég elska þig líka.
Hei, Jezebel.
Systa fór að kalla mig "Jezebel"
eftir að ég fékk vinnu í ilmvatnsbúðinni. Hún sagði...
Þú lyktar eins og Louisiana-hóra.
Versluninni fannst það mjög framsækið
að ráða hörundsdökka stúlku í starfið.
Ég stend aftan við afgreiðsluborðið allan daginn,
brosandi þar mig verkjar í jaxlana.
Og það eru ekki bara eldri hvítar konur
sem koma að borðinu til að lykta af handarbaki mínu.
Sjaldgæft að svartur maður komi nærri þessu borði.
Og ef hann gerir það er örlæti í huga hans
og meiri nákvæmni.
Kannski lít ég út sem hjálparlaus yngri systir í augum svarts manns
og hann vill ekki að ég verði að hóru.
Samt koma sumir svartir nær,
bara til að horfa í augu mér til að sjá hvað er að gerast
og þeir lykta aldrei af handarbaki mínu.
Svartur maður réttir út höndina og maður úðar á hana
og hann ber sitt eigið handarbak
upp að nösum sér.
En hvítur maður?
Hvítur maður tekur hönd mína,
hann dregur hold mitt að nösum sér
og heldur því þar.
Hann heldur því þar að eilífu.
Þakka þér fyrir.
Gott og vel.
Viltu góðu fréttirnar eða slæmu fréttirnar fyrst?
Slæmu fréttirnar.
Sko, þannig veit ég að við erum skyldar.
Allt í lagi.
Slæmu fréttirnar eru...
Frú Rogers fannst, hún er í Púertó Ríkó.
Einhver þarf að fara og tala við hana.
Sem við þurfum að borga fyrir.
Allt í lagi.
Hverjar eru góðu fréttirnar?
Þú lyktar vel.
Að þeir fundu hana, elskan.
En hvernig komst hún til Púertó Ríkó?
Ég get ekki farið til Púertó Ríkó.
Mamma og pabbi vita það ekki.
Ég hef ekki enn talað við þau
því ég vildi tala við þig fyrst.
Heldurðu að henni hafi í alvöru verið nauðgað?
Systa litla.
Ég held reyndar að henni hafi verið nauðgað.
Og að hún hafi ekki hugmynd um hver gerði það,
að maðurinn gæti mætt henni úti á götu
án þess að hún þekkti hann.
En af hverju Fonny?
Því hann var færður fyrir hana sem nauðgarinn.
Og það var mun auðveldara fyrir hana að segja já
en að reyna að létta þessu öllu af sér.
En hvað um Daniel?
Daniel getur ábyrgst okkur. Daniel veit að Fonny var með honum.
Og Hayward talar við hann á morgun.
Hann gæti hafa talað við hann í dag.
Meira ruglið.
Já.
En við erum í því núna.
Og þú sýndir henni auglýsinguna, ekki satt?
Gott og vel, gott fólk, hér er þetta.
Ég veit að þetta lítur ekki vel út núna, en...
Við erum ekki búin, skiljið þið?
Maður verður að ímynda sér að það séu veggir
alla leið upp og niður hérna og...
Já, þetta er í vinnslu.
Já. Sjáðu til, Tish, það er ekki búið. Þetta er í vinnslu.
Fonny, fyrirgefðu, en hvernig breytum við þessu í heimili?
Sjáðu. Ímyndaðu þér veggi.
Hérna og hérna.
Sko, ekkert af þessu verður hérna.
Þetta verður okkar eigin staður.
Kannski verður fleira ungt fólk þarna
og þarna, eins og samfélag, ekki satt?
Já, samfélag. Já, auðvitað.
En hvar eigum við að elda
og sofa og baða okkur? Ég á við...
Hvar eiga mamma og þau að sitja?
Auðvelt.
Ég set sófa þarna.
Mamma, pabbi, kannski jafnvel Ernestine.
Og rúmið, ég set það þarna aftast
alveg upp við vegginn
svo ég sjái fallegu birtuna á andliti þínu við sólarupprás.
Einhverjir af skúlptúrunum mínum hérna og hérna.
Ekki satt?
Hvað varðar að borða var ég að hugsa...
Ég var að hugsa um að við gætum sett borð hérna.
Hvað finnst þér?
Ég veit ekki, Fonny.
Hvað mig varðar þá vantar bara ísskáp.
En ég vil ekki eyðileggja á mér bakið
áður en við höfum tækifæri til að eignast barn.
Hei, Levy.
Komdu, hjálpaðu mér með ísskápinn, maður.
Hvað, viltu að ég...
Já, komdu, hjálpaðu mér.
Allt í lagi.
Allt í lagi, elskan. Þú þarft að opna dyrnar.
Opnaðu. Allt í lagi.
- Allt í lagi. Tilbúinn? - Já, ég er tilbúinn.
- Ertu tilbúinn? - Ég er tilbúinn.
Þrír, tveir, einn.
Allt í lagi. Er í lagi með þig?
- Já, allt í góðu. - Allt í lagi.
- Förum hægt. Varlega. - Allt í lagi.
Af hverju reyni ég meira á mig en þú?
Ég hef þetta.
Hérna baka til. Allt í lagi.
- Hérna? - Já, hérna. Fullkomið.
Allt í lagi.
Hei, þetta kostaði orku.
Já, líka hjá mér.
En hvað gerir maður ekki fyrir ástina, Levy.
Amen.
Þakka ykkur fyrir ísskápinn, drengir,
en ekki gleyma eldavélinni minni.
Já, auðvitað ekki.
Hefurðu nokkuð á móti því að hjálpa mér með eldavélina?
- Alls ekki, nei. - Gott og vel.
Við verðum að ná henni.
Þú þarft ekki að hafa áhyggjur af nágrönnunum.
Hérna niðri eru bara verksmiðjur.
Og staðurinn á jarðhæðinni, hann er löglegur.
Þannig að fyrir utan eldhættuna, hver er hængurinn?
"Hængurinn"?
Ekki illa meint, Levy,
en við höfum leitað lengi.
Það virðist engin ástæða til að vera svona góður við tvo negra.
Augljóslega erum við snauð
og með helvíti lítið umleikis.
Afsakaðu orðbragðið.
Sjáðu til, fyrir mér er þetta einfalt.
Mér líkar við fólk sem elskar hvort annað.
Svart, hvítt, grænt, fjólublátt, það skiptir mig ekki máli.
Útbreiðum bara ástina, skilurðu?
- Svo nú ertu hippi? - Nei.
Ég bjóst ekki við að þú værir hippi.
- Nei, maður, ég er...
Ég veit það ekki, ég er bara sonur móður minnar.
Stundum er það einmitt það sem skilur á milli
okkar og þeirra.
Gott og vel, verið í sambandi
varðandi að ganga frá innborguninni.
Við gerum það.
Við gerum það, Levy.
- Þakka þér fyrir. - Já.
Ertu tilbúin í þetta?
Ég hef aldrei verið tilbúnari í neitt alla mína ævi.
Ég ætla að ná í smávegis í matinn.
Ég ætla að ná í sígarettur hinum megin götunnar.
Hvað eigum við að gera?
Það fyrsta sem við gerum
er að hætta að kenna sjálfum okkur um.
Ef við getum það ekki náum við drengnum aldrei út
því við verðum í algjöru rugli.
Við megum ekki klúðra núna
og ég veit að þú skilur mig.
Já, ég átta mig á því.
En hvað gerum við varðandi peningana?
Áttu nokkurn tímann peninga?
- Átt þú nokkurn tímann peninga? - Nei.
Af hverju hefurðu þá áhyggjur af þeim núna?
Þú útvegaðir þá einhvern veginn.
Þú hefur brauðfætt þau, einhvern veginn, ekki satt?
Ef við förum að hafa áhyggjur af peningunum núna
erum við í ruglinu. Við missum börnin okkar.
Þessi hvíti maður, elskan,
hann vill að þú hafir áhyggjur af peningunum.
Það er hans aðferð.
En ef við náðum þetta langt án peninga
getum við náð lengra.
Ég hef ekki áhyggjur af peningunum þeirra.
Þeir tilheyra þeim ekki hvort eð er.
Þeir stálu þeim frá okkur.
Þeir hafa aldrei hitt neinn sem þeir lugu ekki að
eða stálu frá.
Jæja, ég get líka stolið.
Og rænt.
Hvernig heldurðu að ég hafi alið dætur mínar upp?
Fjandinn.
Og hvað heldurðu að gerist?
- Það sem við látum gerast. - Auðvelt að segja það.
Ekki ef maður meinar það.
Ég elska Fonny meira en nokkurn annan í heiminum.
Ég skammast mín því hann var...
Hann var hörkunagli sem var ekki hræddur við neitt.
Já, nema kannski mömmu sína.
Og nú er hann í fangelsi og það er ekki honum að kenna
og ég veit ekki hvernig ég næ honum út.
Ég er aldeilis mikill maður.
Jæja, honum finnst það.
Hann elskar þig og virðir.
Ég skal segja þér annað.
Sonur þinn er faðir barns dóttur minnar.
Hvernig getur þú setið hérna og látið eins og ekkert sé hægt að gera?
Við eigum von á barni, maður.
Viltu að ég berji þig í klessu?
Ég þekki nokkra fanta
og þú þekkir fanta
og þetta eru börnin okkar og við verðum að frelsa þau.
Klárum drykkina, maður,
og göngum í málið.
Við höfum að mörgu að hyggja og liggur á.
Dagsetningin á réttarhöldum Fonnys breytist stöðugt.
Sú staðreynd sýnir mér fram á
að áhyggjur Haywards eru ekta.
Ég held að honum hafi staðið á sama í upphafi.
Hann hafði aldrei tekið mál eins og hjá Fonny áður,
en þegar hann var kominn í það varð skítalyktin of mikil.
Hann átti ekki um neitt að velja annað en að hræra áfram.
Það varð strax ljóst, sem dæmi,
að áhyggjur hans af skjólstæðingi hans
komu honum upp á móti þeim sem héldu honum.
Hann hafði ekki búist við þessu
og í fyrstu ruglaði það hann í ríminu,
síðan hræddi það hann og gerði hann svo reiðan.
Það hjálpaði ekki að ég vantreysti honum,
Ernestine atyrti hann,
mamma reyndi verulega á hann.
Fyrir Joseph var hann bara enn einn hvíti drengurinn með háskólagráðu.
Réttarhöld Fonnys...
Svo fór ég að leggja föt til hliðar
og fór að nota kjóla sem voru víðir á mig.
Mamma byrjar að undirbúa sig fyrir ferðalagið
til að bjarga sál Fonnys.
Og Joseph og Frank eru kaldir og stela
frá höfninni og fatamarkaðnum,
selja þýfið í Harlem eða Brooklyn.
Þeir segja mér auðvitað ekki frá þessu,
en ég veit það.
Ég veit það.
Þakka þér fyrir.
Hér kemur hún.
Stór á við tvö hús.
Ertu viss um að þetta séu ekki tvíburar?
Eða þríburar?
Fjandinn, þetta gæti orðið sögulegt.
Pabbi þinn telur sig vera skemmtikraft.
Þú lítur vel út, elskan.
Þakka þér, ljúfur.
Betur en nokkur hérna inni. Mér er sama hve stór þú verður.
Um leið og það breytist er eitthvað að.
Segðu mér það því þá er ég farin.
Hvernig hefur það, eiginmaður?
Ég hef það gott, eiginkona.
Þú ert hérna núna. Núna hef ég það gott.
Þú veist að ég elska þig.
Alveg sama hvað gerist með allt þetta rugl
þá veistu að ég...
Tish! Vörður!
Tish!
Það er í lagi með mig.
Ég er í lagi.
Ég hef það fínt.
Er allt í lagi með þig?
Mig?
Það var ekki ég sem var kýldur af dvergi innan frá.
Ég man kvöldið þegar barnið var getið.
Það var daginn sem við skoðuðum hæðina.
Ég er hrifinn af tómötum sem eru hrifnir af tómötum.
Hei, sæti tómatur.
Þú veist að ég er hrifinn af tómötum.
Svona nú, brúna, brostu til mín. Svona nú, elskan.
- Hvað í helvítinu ertu að gera, maður? - Hei! Fjandinn!
- Slepptu mér! - Fonny, bíddu!
Slepptu mér!
Fonny!
Fonny.
Hvað gerðist?
Þessi maður þarna réðist á mig.
Og hvar varst þú á meðan þetta gerðist
á milli unga mannsins og stúlkunnar þinnar?
- Hann var hinum megin við hornið. - Ég var að kaupa sígarettur.
...kaupa sígarettur.
Er það svo, drengur?
Hann er ekki drengur, lögregluþjónn.
Búið þið hérna?
Já.
Bankastræti.
Ég fer með þig.
- Nei! - Fyrir líkamsárás.
Nei! Hættu!
Nei, þú gerir það ekki.
Nei, þú gerir það ekki!
Ég þekki þetta unga fólk.
Þau versla oft hérna.
Það sem konan hefur sagt þér er satt.
Ég sá nákvæmlega hvað gerðist.
Þetta er undarleg leið til að reka fyrirtæki, frú.
Þú segir mér ekki hvernig ég á að reka mitt fyrirtæki.
Ég var í þessari götu áður en þú komst
og ég verð hér löngu eftir að þú ert farinn.
Gott og vel.
Bless.
Komið.
Við sjáumst.
Mögulega gerirðu það.
En aftur á móti, mögulega ekki.
Tish.
Já?
Þú skalt aldrei reyna að vernda mig.
En þú varst að reyna að vernda mig.
Það er ekki það sama.
Sjáðu til.
Þú skalt aldrei halda...
Þú skalt aldrei halda að ég viti ekki að þú elskar mig.
Trúirðu að við munum spjara okkur?
Við eigum enga peninga.
En við erum mjög svöng.
Og ég fæ peninga eftir nokkra daga.
"Nokkra daga."
Þetta segja þeir allir.
Og þið viljið kannski líka setjast niður til að borða?
Já, ef þú getur bjargað því þá væri það fínt.
Ég giska á að þú þurfir margarítu.
Náðir mér aftur.
Við erum að byrja að eiga snarpar samræður,
þetta fyrirbæri og ég.
Það sparkar og ég brýt egg á gólfinu.
Það sparkar og allt í einu er kaffikannan á hvolfi á borðinu.
Það sparkar og ilmvatnið á handarbakinu á mér
gefur mér saltbragð í góminn
og lausa höndin þrýstist á glerborðið
með nægu afli til að brjóta það í tvennt.
Vertu þolinmóð.
Ég geri mitt besta.
Gerðu það?
Og svo byrjar það aftur eins og Muhammad Ali
og ég fæ að finna fyrir því.
Svona nú, ástin. Hérna.
Ég skal útbúa te handa þér. Svona nú.
Bara varlega, elskan.
Varlega, vinan. Allt í lagi.
Svona nú. Komdu hingað.
Komdu hingað, elskan.
Sittu í kjöltu mér, hallaðu þér í fangið á pabba.
Svona nú, ég passa þig, elskan.
Allt í lagi.
Andaðu djúpt fyrir mig. Svona nú.
Andaðu inn.
Svona nú. Ég passa þig.
Þú stendur þig vel.
Þú stendur þig vel, elskan.
Mamma fer til Púertó Ríkó með kvöldfluginu.
Frú Rivers. Ertu að bíða eftir mér?
Gin og tónik.
Þakka þér fyrir.
Út af hverju vildirðu hitta mig?
Ég vil ekkert sérstaklega hitta þig.
Ég vil hitta Victoriu Rogers.
Ég er tengdamóðir mannsins sem hún sakaði um nauðgun.
Ég veit ekkert um það.
Það getur ekki verið satt.
Kemurðu alla leið hingað til að kalla mig lygara?
Ég kom hingað til að sanna sakleysi manns.
Og þú þarft að draga Victoriu til helvítis og til baka til þess?
Hún hefur mátt þola nóg, meira en nóg.
Láttu hana í friði.
Maður er um það bil að láta lífið fyrir nokkuð sem hann gerði ekki.
Getum við látið hann í friði?
Trúir þú því að ég elski dóttur mína?
Í hreinskilni, frú, þá er ótrúlegt að þú eigir dóttur.
Heldur þú að ég myndi gifta barn mitt nauðgara?
Þú myndir mögulega ekki vita það.
Af hverju kemurðu til mín?
Ég er ekki Bandaríkjamaður.
Þú talaðir við lögmennina þarna, ekki satt?
Horfðu í kringum þig.
Ég er með mitt hérna og Victoria, hún er...
Hún er að ná sér aftur.
Og ég þarf ekki að láta hana þola meira.
Nei.
Horfðu á þau.
Heldurðu að ég hafi komið hingað til að láta þig þjást?
Horfðu á mig.
Ég er að horfa á þig.
Heldurðu að ég hafi komið hingað til að láta þig þjást?
Nei.
Færðu Victoriu þá þetta.
Færðu henni þetta og spyrðu hana, sýndu henni.
Ég er kona
og ég veit hvað kona veit.
Ég veit að henni var nauðgað.
En ég veit líka...
Ég veit að Fonny nauðgaði henni ekki.
Þegar mamma vaknar á morgun
sendir Pietro dreng til að fylgja henni til Victoriu.
Hún er orðin ábyrgð Pietros
því eins og maðurinn sagði um Everest-fjall,
þú ert þarna.
Hve lengi varstu í New York?
Of lengi.
Eru börnin enn hérna?
Heyrðu.
Haltu börnunum mínum utan við þetta.
Af hverju komstu aftur hingað?
Ef það kæmi fyrir þig,
hvað myndirðu gera?
Dóttir, ég var kona
löngu áður en þú varðst kona, mundu það.
Og ég veit...
Ég veit að þú geldur fyrir lygarnar sem þú segir.
Þú sendir mann í fangelsi,
mann sem þú hefur aldrei séð áður.
Bara 22ja ára gamlan, ungan,
og hann vill giftast dóttur minni.
Ég sá hann.
Þú sást hann í sakbendingunni hjá lögreglunni.
Það var eina skiptið sem þú sást hann.
Hvað gerir þig svona vissa?
Ég hef þekkt hann allt hans líf.
Eitt get ég séð, frú,
þér hefur aldrei verið nauðgað.
Þeir fóru með mig þangað,
sögðu mér að benda á hann.
Það er það sem ég gerði. Ég benti á hann.
En það var...
Þetta gerðist í myrkri.
- Þú sást Alonzo í birtu. - Ég sá nóg.
Dóttir, í Guðs nafni...
Láttu mig vera.
- Dóttir, gerðu það... - Láttu mig vera.
- Gerðu það, hlustaðu... - Láttu mig vera.
Nei. Láttu mig vera!
Gerðu það, láttu mig vera!
Láttu mig vera!
Nei.
Fjandinn!
Helvítis.
Er allt í lagi með þig?
Já, það er í lagi með mig.
Er í lagi með barnið?
Barnið hefur það fínt.
Þú þarft að bæta á þig, elskan.
Drottinn, sýndu miskunn.
Talaðu hærra. Ég heyri ekki.
Sjáðu til,
ég þarf að segja þér dálítið.
Mamma kom heim frá Púertó Ríkó.
Hún fann Victoriu en stelpan varð brjáluð.
Það er ekki vitað hvar hún er núna...
Svo kannski verður réttarhöldunum frestað.
Fonny?
- Fonny? - Allt í lagi með mig.
Hlustaðu, ég...
Ég losna fljótlega.
Ég kem heim því ég er glaður að ég kom.
Fattarðu það?
Sjáðu til...
Sjáðu til, núna er ég handverksmaður.
Ég er maður sem bý til borð.
Mér hefur aldrei líkað orðið "handverksmaður". Aldrei.
Líklega veit ég alls ekki hvað það merkir.
En ég er maður sem vinnur af innlifun
með höndunum.
Sjáðu til, núna veit ég hvað það er.
Jafnvel þótt ég verði undir, sem ég held að verði ekki.
Ég veit að það verður ekki.
Ég elska þig, ástin mín.
Ég ætla að búa til frábært, stórt borð.
Fjölskylda okkar borðar við það í langan, langan tíma.
Ekki hafa áhyggjur.
Ég kem bráðum heim.
Ég kem heim til þín.
Ég vil vera í örmum þínum.
Ég vil halda þér í örmum mínum.
Ég verð að halda barninu okkar í örmum mínum.
Það verður að gerast.
Ekki hafa áhyggjur, ég mun...
Ég mun koma heim.
Ég vil vera í örmum þínum.
Ég vil halda þér í örmum mínum.
ég verð að halda barninu okkar í örmum mínum.
Það verður að gerast.
Hæ.
Litli Fonny minn.
Ég passa þig.
Ég lofa að passa þig.
Ég passa þig.
Ég lofa.
Ég lofa að ég passa þig. Ég passa þig.
Við erum ekki gift enn.
Eftir allt sem gerst hefur skiptir merking þess hvorugt okkar máli.
Fonny var eitt sinn 22ja ára. Ég var 19.
En hvorugt okkar er ungt lengur.
Höfum ekki efni á því.
Sagt er að maður þurfi að lifa því lífi sem manni er gefið
og lifa því þannig að börnin okkar geti verið frjáls.
Það gefst ekki tími og ekki nógu margir dómarar
til að rétta í öllum málum gegn þessum mönnum.
Það eru brögð í tafli og dómstólarnir hleypa því í gegn.
Fólkið á rétt á réttarhöldum.
En að grafa mann undir fangelsinu
fyrir að neyða dómarann og saksóknarann til að vinna vinnuna sína
er einnig réttur dómstólsins.
Eins og margir þessara fátæku manna
játaði Fonny.
Við skulum sjá.
Ég er með dálítið handa þér.
Nú?
Ætlarðu að teikna eitthvað handa pabba? Er það?
Hæ, litli.
- Hæ. - Hæ.
Ég sé að þú hefur borðað vel.
Já, jæja...
Ég virðist ekki sá eini.
Eplið fellur ekki langt frá eikinni.
Handa hverjum er þetta allt?
- Þér. - Handa mér?
Hvernig fékkstu peninga til að borga fyrir allt þetta?
Ertu kominn í vinnu?
Ertu farinn að stunda lottóið?
Segðu: "Ég ætla að fá sjálfval."
Ekki segja þetta.
Þú verður að hætta að kenna honum svona lagað.
Hvað ertu að teikna, Alonzo?
Þetta er þegar þú kemur heim, pabbi.
Leyfðu mér að sjá.
Alveg síðan ég sagði honum það
skrifar hann það alls staðar.
Hérna, drengur.
Jæja,
ég veit ekki með ykkur en ég er glorhungraður.
Þú verður að fara með bæn.
Við...
Verðum við að fara með bæn?
Gott og vel.
Vilt þú fara með bæn fyrir okkur?
Þakka þér, Guð,
fyrir matinn sem við ætlum að borða
og fyrir þá blessun
sem við höfum fengið
og fyrir pabba minn.
Í Jesú nafni, amen.
- Amen. - Amen.
Hei, Alonzo, viltu hjálpa mér með þetta?
Fyrir JIMMY
Þýðandi: Haraldur lngólfsson